เส้นทางนักลงทุน : หุ้นบลูชิพครึ่งปีแรก “ราคาปรับขึ้นมากกว่าลง”
ภาพรวมของดัชนีตลาดหุ้นไทยครึ่งแรกปี 2560 ยังเป็นบวก โดยปรับตัวขึ้น 2.07% เทียบจากดัชนีที่ระดับ 1,542.94 จุด (30 ธ.ค. 59) ปรับตัวมาอยู่ที่ 1,574.74 จุด (30 มิ.ย. 60) หรือบวกไป 31.80 จุด
14 ก.ค. 2560

ขณะที่ดัชนี SET50 ประกอบด้วยหุ้นบลูชิพ 50 ราย มีการผลักดันให้ดัชนี SET50 รวมปรับตัวขึ้นได้ดีจากเดิม วันที่ 30 ธ.ค. 59 อยู่ที่ 964.84 จุด ขณะที่วันที่ 30 มิ.ย. 60 อยู่ที่ 994.35 จุด ปรับขึ้น 29.51 จุด หรือเปลี่ยนแปลง 3.06% แสดงว่าระดับดังกล่าวดูดีกว่าเมื่อเทียบกับภาพรวมของดัชนีรวม
ทำให้หุ้นกลุ่ม SET50 ช่วงครึ่งปีแรกคงมีเสน่ห์ เพราะถือว่าเป็นหุ้นที่มีพื้นฐานที่แข็งแกร่ง และพร้อมมีการจ่ายเงินปันผล จึงเป็นเหตุให้ราคาหุ้นกลุ่มนี้ประคองอยู่
ทั้งนี้ “ข่าวหุ้นธุรกิจ” มีการรวบรวมข้อมูลหุ้นเด่นหุ้นดับในกลุ่ม SET50 เพื่อประมวลภาพกว้างๆ ให้นักลงทุนรู้ว่าหุ้นตัวไหนได้รับความน่าสนใจมากเป็นพิเศษ และหุ้นตัวไหนที่ทำให้นักลงทุนรู้สึกไม่สบายใจ จนนำไปสู่การเทขายอย่างหนักออกมา โดยข้อมูลที่ได้ตอนนี้คือ มีหุ้นปรับตัวขึ้นมากกว่าครึ่งถึง 30 ตัว และมีหุ้นที่ปรับตัวลงเพียง 19 ตัว ส่วนราคาหุ้นไม่มีการเปลี่ยนแปลง 1 ตัว โดยดูได้ดังนี้
แสดงว่าครึ่งแรกของปี 2560 ราคาหุ้นบลูชิพสามารถปรับตัวขึ้นได้เป็นส่วนใหญ่
…
